钦定古今图书集成/明伦汇编/家范典/第002卷 > 近思录 > 《异宫》
## 钦定古今图书集成/明伦汇编/家范典/第002卷 > 近思录 > 《异宫》

横渠先生曰：“古者有东宫，有西宫，有南宫，有北宫，异
宫而同财，此礼亦可行。古人虑远，目下虽似相疏，其
实如此乃能久相亲。盖数十百口之家，自是饮食衣
服难为得一。又异宫乃容子得伸其私，所以避子之
私也。子不私其父，则不成为子。古之人曲尽人情，必
也同宫，有叔父伯父，则为子者何以独厚于其父？为”
父者又乌得而当之？“父子异宫”，为命士以上，愈贵则
愈严。故异宫，犹今世有逐位，非如异居也。